Úradný vestník L 173 , 07/07/1994 S. 0001 - 0011



Stanovy Európskeho Investičného Fondu (prijaté Radou guvernérov Európskej investičnej banky 25. mája 1994) Článok 1 Zriadenie Týmto so zriaďuje Európsky investičný fond (ďalej len "FOND") s právnou subjektivitou a finančnou autonómiou. Článok 2 Úloha Úlohou FONDU je prispievať k uskutočňovaniu cieľov spoločenstva. Preto FOND podporuje: - rozvoj transeurópskych sietí v oblasti infraštruktúry dopravy, telekomunikácií a energií, - rozvoj malých a stredných podnikov. Článok 3 Činnosti 1. Činnosťou FONDU, uplatňujúc zásady zdravého bankovníctva, je podporovanie rozvoja transeurópskych sietí a malých a stredných podnikov: - poskytovaním svojej záruky na pôžičky v každej forme, ktorú povoľujú pravidlá platného práva, - po dvoch rokoch od dátumu nadobudnutia účinnosti týchto stanov a podliehajúc podmienkam stanoveným v ich odseku 3, nadobúdaním, držbou a riadením majetkových účastí v podniku. 2. Okrem toho FOND môže vykonávať všetky ostatné pomocné operácie spojené s jeho úlohou a smerujúce k podpore jej dosiahnutia. Článok 4 Sídlo Sídlo FONDU sa zriadi na tom istom mieste, kde je sídlo Európskej investičnej banky (ďalej len "BANKA"). Článok 5 Členovia 1. Zakladajúcimi členmi FONDU sú: - Európske spoločenstvo (ďalej len "SPOLOČENSTVO"), zastúpené Komisiou Európskych spoločenstiev (ďalej len "KOMISIA"), - BANKA, - finančné inštitúcie, ktorých zoznam je priložený k týmto stanovám (príloha I) (ďalej len "FINANČNÉ INŠTITÚCIE"). 2. Na požiadanie a za okolností a podmienok definovaných Dozornou radou konajúcou na základe rozhodnutia prijatého na valnom zhromaždení, členmi FONDU sa môžu stať ostatné finančné inštitúcie, ďalej tiež "FINANČNÉ INŠTITÚCIE", členských štátov SPOLOČENSTVA zúčastňujúce sa na činnostiach zameraných na podporu cieľov, ktoré sleduje FOND. Článok 6 Kapitál 1. Základným kapitálom FONDU sú na začiatku dve miliardy eku, rozdelené do 2000 akcií snominálnou hodnotou jeden milión eku, pričom tieto akcie sú otvorené na upísanie členmi FONDU v súlade s článkom 7 týchto stanov a šesťsto miliónov eku sa vyhradí na upísanie FINANČNÝMI INŠTITÚCIAMI. 2. Účtovnou jednotkou je eku, ktoré používa SPOLOČENSTVO. 3. Základný kapitál sa môže zvýšiť vždy, keď si to okolnosti vyžadujú. 4. V prípade navýšenia kapitálu je každý člen oprávnený, podliehajúc podmienkam stanoveným valným zhromaždením, upísať si podiel navýšenia zodpovedajúci pomeru, ktorý existoval medzi akciami, ktoré mal už tento člen upísané, a kapitálom FONDU pred navýšením. Žiadny člen však nie je povinný upísať si akúkoľvek časť navýšenia kapitálu. 5. Členovia FONDU zodpovedajú, ako členovia FONDU, za povinnosti FONDU len do výšky svojho podielu upísaného a nie splateného kapitálu. Článok 7 Upisovanie akcií 1. Zakladajúci členovia FONDU upíšu v nominálnej hodnote počet akcií stanovených v prílohe II k týmto stanovám. 2. Každý nový člen upíše akcie v objeme a za podmienok stanovených valným zhromaždením, pričom cena týchto akcií nesmie byť menšia ako nominálna. Článok 8 Akcie 1. Akcie v počiatočnom upísanom kapitáli sa splatia vo výške 20 % v štyroch ročných splátkach 5 % každá. 2. V prípade navýšenia upísaného kapitálu, mechanizmy splatenia akcií sú predmetom rozhodnutia valného zhromaždenia. 3. Valné zhromaždenie konajúce na základe návrhu dozornej rady, môže vyžadovať vyplatenie, celé alebo čiastočné, zostatku upísaného kapitálu do tej miery, aká sa môže vyžadovať, aby mohol FOND splniť svoje záväzky voči veriteľom. 4. Platby sa robia v eku alebo v iných konvertibilných menách. 5. Akcie takto umorené sa zaplatia do 90 dní od oznámenia o umorení financií členom. 6. Okrem prípadu, keď existuje predchádzajúca písomná dohoda dozorného orgánu, akcie sa nesmú dať do zálohy ani zaťažiť iným spôsobom. 7. Bez toho, aby tým bol dotknutý odsek 5 článku 6 týchto stanov, žiadny člen nesmie, z dôvodu svojho členstva, nadobudnúť žiadnu zodpovednosť za záväzky FONDU. 8. Všetky disponibilné zdroje, pre ktoré nemá FOND žiadne bezprostredné využitie pri vykonávaní svojich operácií, sa môžu investovať na finančných trhoch. Pri riadení týchto investícií sa FOND nezúčastňuje žiadnej devízovej arbitráže, ktorá sa priamo nevyžaduje pri vykonávaní jeho operácií alebo plnení jeho záväzkov. Článok 9 Práva spojené s akciami Za podmienok stanovených v článkoch 31 a 38 týchto stanov, každá akcia poskytuje práva s ohľadom na vlastníctvo aktív FONDU, podiel na čistom zisku a, ak je to vhodné, výnosy pri likvidácií pomerne k počtu existujúcich akcií. Článok 10 Riadenie a správa FONDU FOND riadia a spravujú tieto tri orgány: - valné zhromaždenie, - dozorná Rada, - finančný výbor. Článok 11 Valné zhromaždenie 1. Valné zhromaždenie členov FONDU sa koná najmenej raz za rok, kedy ho zvoláva predseda dozornej rady. Valné zhromaždenia sa konajú v sídle FONDU alebo na inom mieste uvedenom v oznámení, ktorým sa zvolávajú tieto zhromaždenia. 2. Valné zhromaždenia sa môžu zvolať aj na základe iniciatívy jedného z členov FONDU a po rozhodnutí dozornej rady. Článok 12 Účasť – zastúpenie – kvórum – väčšina 1. Všetci členovia FONDU majú právo zúčastňovať sa na valných zhromaždeniach. 2. SPOLOČENSTVO zastupuje jeden z členov KOMISIE, ktorého táto nominuje. 3. BANKU zastupuje jej prezident alebo, ak sa nemôže zúčastniť, viceprezident. 4. FINANČNÉ INŠTITÚCIE zastupuje jedna osoba za každú FINANČNÚ INŠTITÚCIU. 5. Každý člen FONDU má počet hlasov, ktorý sa rovná počtu ním upísaných akcií. 6. Členovia môžu voliť poštou alebo ich môže zastupovať iný člen. 7. Kvórum požadované na konanie valného zhromaždenia sa ustanoví, keď sú prítomní alebo zastúpení zástupcovia KOMISIE, BANKY a väčšina hlasovacích práv, ktoré majú FINANČNÉ INŠTITÚCIE. 8. Rozhodnutia valného zhromaždenia musia získať hlasy KOMISIE, BANKY a väčšinu hlasov prítomných alebo zastúpených FINANČNÝCH INŠTITÚCIÍ. Článok 13 Právomoci valného zhromaždenia 1. Valné zhromaždenie má plný vplyv na riadenie, operáciu a správu FONDU. 2. Valné zhromaždenie môže delegovať na dozornú radu a finančný výbor právomoci v celosti alebo čiastočne, s výnimkou tých, ktoré sú uvedené nižšie. 3. V rámci svojich právomocí valné zhromaždenie: - prijíma rozhodnutia oprávňujúce FOND k vedeniu operácií s majetkovými účasťami stanovenými v druhej zarážke odseku 1, článku 3 týchto stanov, - stanovuje všeobecné smernice pre činnosti FONDU, - schvaľuje rokovací poriadok FONDU, - zabezpečuje vykonávanie týchto smerníc a dodržiavanie rokovacieho poriadku, - rozhoduje o prijímaní nových členov, - schvaľuje výročnú správu dozornej rady, - schvaľuje ročnú súvahu a výkaz ziskov a strát, - určuje výšku rezerv a prídely a rozdelenie čistého zisku FONDU, - menuje členov rady audítorov FONDU, - vykonáva právomoci stanovené v článku 39 týchto stanov pri prijímaní jej zmien a doplnkov, - rozhoduje o navyšovaní základného kapitálu FONDU a o výzvach na zaplatenie nesplateného upísaného kapitálu, - podmienkami stanovenými v článku 30 týchto stanov, rozhoduje o navýšení povoleného maxima záväzkov FONDU, - prijíma rozhodnutia na pozastavenie členstva alebo vylúčenie členov, - prijíma rozhodnutia týkajúce sa trvalého ukončenia operácií FONDU a rozdelenia jeho aktív, - schvaľuje nomináciu členov dozornej rady a finančného výboru. 4. Prevádzkové postupy valného zhromaždenia sú uvedené v rokovacom poriadku. Článok 14 Predsedníctvo valného zhromaždenia 1. Valným zhromaždeniam predsedá zástupca každej kategórie členov, ktorý zastáva funkciu predsedu jeden rok, po uplynutí ktorého predsedníctvo prechádza na zástupcu inej kategórie členov v tomto poradí od dátumu konania prvého valného zhromaždenia: BANKA, KOMISIA, FINANČNÉ INŠTITÚCIE. 2. So zreteľom na svoje menovanie valným zhromaždením, predseda zastupujúci FINANČNÉ INŠTITÚCIE sa nominuje rozhodnutím členov tejto kategórie zastupujúcej absolútnu väčšinu svojich hlasovacích práv. Článok 15 Zápisnice – výpisy Zápisnicu z valného zhromaždenia zostavuje a jej kópie alebo výpisy overuje a vydáva sekretariát FONDU, ktorý zabezpečí BANKA. Článok 16 Dozorná Rada 1. Dozorná Rada sa skladá zo siedmich členov menovaných takto: dvaja členovia zastupujúci KOMISIU, traja členovia zastupujúci BANKU, dvaja členovia zastupujúci FINANČNÉ INŠTITÚCIE. 2. Každému členovi dozornej rady pomáha náhradník, ktorý, v prípade jeho neprítomnosti, koná v jeho mene. 3. Členmi zastupujúcimi BANKU sú úradujúci prezident riadiaceho výboru BANKY alebo, ak sa nemôže zúčastniť, viceprezident, riaditeľ z krajiny, ktorá predsedá rade guvernérov BANKY, a riaditeľ z krajiny, ktorá má predsedať rade guvernérov v ďalšom finančnom roku. Náhradníkmi naposledy menovaných sú riaditelia BANKY nominovaní predsedníctvom, ktoré sa snaží zabezpečiť čo najširšie zemepisné pokrytie. 4. Členmi zastupujúcimi KOMISIU sú osoby ňou nominované ako členovia predsedníctva BANKY. Ich náhradníkov menuje KOMISIA. 5. Členov zastupujúcich FINANČNÉ INŠTITÚCIE a ich náhradníkov nominuje táto kategória členov v súlade s mechanizmami stanovenými v rokovacom poriadku. 6. Na zasadnutiach dozornej rady sa môžu zúčastňovať náhradníci jej členov. 7. Bez toho, aby to malo dopad na odseky 3 a 4 tohto článku, členovia dozornej rady sú menovaní na obdobie dvoch rokov, ktoré sa môže predĺžiť. 8. Prevádzkové postupy dozornej rady sú uvedené v rokovacom poriadku. Článok 17 Právomoci dozornej rady Okrem právomocí delegovaných na ňu na základe iných ustanovení týchto stanov, dozorná Rada: - pripravuje návrhy, ktoré sa majú predložiť valnému zhromaždeniu, - rozhoduje o: - zaručení operácií prevyšujúcich sumu tridsať miliónov eku, - operáciách s majetkovou účasťou v objeme vyššom než je stanovený v rozhodnutí valného zhromaždenia, ktoré povoľuje tento typ operácie, ako je uvedené v odseku 3 článku 13 týchto stanov, od konca druhého roka od dátumu nadobudnutia účinnosti týchto stanov sa vyššie uvedené sumy môžu rozhodnutím valného zhromaždenia zmeniť, - stanovuje mieru provízie zo zaručených operácií v súlade s rizikami týkajúcimi sa týchto operácií, - stanovuje všeobecné podmienky majetkových účastí, - zabezpečuje, aby bol FOND riadený v súlade s ustanoveniami týchto stanov a všeobecnými smernicami stanovenými valným zhromaždením, - predkladá valnému zhromaždeniu každý rok správu o činnostiach FONDU, - zvoláva valné zhromaždenia FONDU, - kontroluje činnosti finančného výboru. Článok 18 Predsedníctvo dozornej rady Dozornej rade predsedá prezident BANKY alebo, ak sa nemôže zúčastniť, jeden z jej viceprezidentov. Článok 19 Dozorná Rada – zasadnutia – kvórum 1. Dozorná Rada zasadá tak často, ako si to vyžadujú záujmy FONDU, a najmenej raz za štvrťrok. Zasadnutia sa konajú v sídle FONDU alebo na inom mieste, ktoré uvedie predseda pri zvolávaní. Zasadnutia sa zvolávajú a programy sa pripravujú v súlade s rokovacím poriadkom. 2. Jednania dozornej rady sú platné len vtedy, ak je prítomný aspoň jeden zástupca každej kategórie členov FONDU. 3. Rozhodnutia dozornej rady musia získať hlasy jej členov, ktorí zastupujú KOMISIU a BANKU a aspoň jedného člena dozornej rady, ktorý zastupuje FINANČNÉ INŠTITÚCIE. Článok 20 Zápisnice Zápisnicu z rokovaní dozornej rady zostavuje a jej kópie alebo výpisy overuje a vydáva sekretariát FONDU. Článok 21 Finančný výbor 1. FOND riadi finančný výbor, ktorý sa skladá zo zástupcu BANKY, zástupcu KOMISIE a zástupcu FINANČNÝCH INŠTITÚCIÍ. 2. Finančný výbor sa menuje na obdobie troch rokov. Jeho členovia môžu byť neobmedzene vymenovaní aj na ďalšie funkčné obdobie. 3. Každému členovi finančného výboru pomáha náhradník, ktorý, v prípade jeho neprítomnosti, koná v jeho mene. 4. Postupy nominácie člnov finančného výboru a ich náhradníkov a postupy fungovania finančného výboru stanoví rokovací poriadok. Článok 22 Predsedníctvo 1. Finančnému výboru predsedá člen zastupujúci BANKU. 2. Predseda finančného výboru zastupuje FOND vo vzťahu k tretím stranám. 3. Na základe súhlasu ostatných členov finančného výboru, môže delegovať svoju plnú moc na ostatných členov, ktorí sú pracovníkmi BANKY. 4. Dokumenty týkajúce sa FONDU a všetky záväzky, do ktorých vstúpil v jeho mene, podpisuje predseda finančného výboru alebo iný zástupca náležite oprávnený finančným výborom. Článok 23 Zasadnutia finančného výboru 1. Finančný výbor zasadá tak často, ako si to vyžadujú činnosti FONDU, vtedy, keď ho zvolá jeho predseda. 2. Zasadnutia sa konajú v sídle FONDU alebo na inom mieste uvedenom v oznámení, ktorým sa zvolávajú. 3. Ak je to vhodné, finančný výbor menuje sekretára, ktorý sa môže vybrať nad rámec jeho počtu. 4. Rozhodnutia Finančného výboru sa prijímajú väčšinou jeho členov, okrem prípadu rozhodnutí, ktoré súvisia s operáciami so zárukami a majetkovými účasťami, ktoré sa musia prijať jednohlasne. Ak sa nezíska jednohlasný súhlas, príslušné rozhodnutie sa môže na návrh predsedu finančného výboru predložiť dozornej rade. 5. Rozhodnutia finančného výboru sa zaznamenávajú v zápisnici, ktorú podpisuje predseda a ešte aspoň jeden ďalší člen finančného výboru. 6. Kópie alebo výpisy zo zápisnice o rozhodnutiach finančného výboru overuje jeden z jeho členov alebo náležite oprávnený zástupca. Článok 24 Právomoci finančného výboru 1. Na základe právomocí vyslovene delegovaných na valné zhromaždenie a dozornú radu týmito stanovami a rokovacím poriadkom, finančný výbor má najširšie právomoci konať v mene FONDU. Tieto právomoci vykonáva v rámci úloh a cieľov stanovených v článku 2 týchto stanov. 2. Finančný výbor môže niektorého zo svojich členov ako aj inú osobu, ktorej uloží také osobitné poslania, ako rozhodne, a ktoré na nich deleguje pre jeden alebo viac účelov, s právom alebo bez práva ďalšieho delegovania, poveriť takými právomocami, ktoré považuje za vhodné. 3. Finančný výbor pracuje pod kontrolou dozornej rady za podmienok stanovených v týchto stanovách. 4. Najmä: - najmenej raz za štvrťrok predkladá dozornej rade správu o činnostiach FONDU, - do troch mesiacov po ukončení finančného roka predkladá dozornej rade ročné vyúčtovanie FONDU. Článok 25 Audit Účty FONDU auditujú ročne dvaja audítori, ktorých menuje valné zhromaždenie v súlade s podmienkami stanovenými v rokovacom poriadku a konajúc v súlade so zvyčajnými štandardmi svojej profesie. Potvrdia, či sa súvaha a výkaz ziskov a strát a operácie FONDU zhodujú s účtami FONDU a verne odrážajú postavenie FONDU s ohľadom na jeho aktíva a pasíva. Článok 26 Operácie V rámci týchto stanov FOND vedie operácie so zárukami, majetkovými účasťami a podobné operácie pre investičné projekty, ktoré sa majú vykonať na území členských štátov SPOLOČENSTVA alebo v susedných krajinách, pokiaľ ide o cezhraničné projekty, v takých prípadoch sa pre operácie vyžaduje rozhodnutie dozornej rady konajúcej jednohlasne. Článok 27 Odmeňovanie FONDU 1. Odmeny, ktoré si FOND účtuje za svoje operácie, sa stanovia tak, aby pokrývali jeho prevádzkové náklady, premietali vzniknuté rozmanité riziká, umožnili založenie rezervy zodpovedajúcej týmto rizikám a zabezpečili primeranú návratnosť svojich zdrojov. 2. Vyššie uvedené zásady sú predmetom rokovacieho poriadku. Článok 28 Majetkové účasti Majetkové účasti, ktoré môže FOND nadobúdať v podnikoch podľa článku 3 týchto stanov, musia byť menšinové alebo dočasné. Článok 29 Obmedzenia operácií FONDU S ohľadom na poskytovanie záruk, v rokovacom poriadku sa stanovia obmedzenia na záväzky FONDU vo vzťahu k jednotlivému subjektu alebo finančnej inštitúcii alebo podniku alebo projektu. Príslušné obmedzenia na záväzky FONDU pri nadobudnutí majetkových účastí, sa uvedú v príslušných rozhodnutiach uvedených v odseku 3 článku 13 týchto stanov. Článok 30 Maximum celkových záväzkov FONDU Celkové záväzky FONDU nesmú presiahnuť: - pre operácie so zárukami: trojnásobok upísaného kapitálu; táto maximálna hodnota sa môže zvýšiť nasledujúcimi rozhodnutiami valného zhromaždenia, no bez toho, aby sa presiahol päťnásobok upísaného kapitálu. Po tom, čo sa vytvorí rezerva vo výške 7,5 % sumy upísaného kapitálu, táto maximálna hodnota sa môže zvýšiť až do osemnásobku upísaného kapitálu, - pre majetkové účasti: sumu, o ktorej rozhodne valné zhromaždenie podľa článku 13 týchto stanov. Článok 31 Prídely a rozdeľovanie čistého príjmu 1. Valné zhromaždenie určí najmenej ročne, aká časť čistého príjmu FONDU sa pridelí na rezervy alebo ostatné účely, alebo sa rozdelí. No ešte pred prideľovaním sa z čistého príjmu FONDU každý rok odpočíta suma rovnajúca sa aspoň 20 % tohto príjmu, ktorá sa pridelí na tvorbu rezerv. Tento odpočet sa prestane robiť, keď rezervy činia 10 % upísaného kapitálu a začne sa uplatňovať okamžite, keď táto podmienka nie je splnená. 2. Ako je uvedené v článku 9, rozdeľovanie uvedené vyššie sa urobí pomerne k počtu akcií v držbe každého člena. Článok 32 Spolupráca s tretími stranami 1. FOND môže prijať úlohy spravovať osobitné zdroje, ktoré mu zveria tretie strany, za predpokladu, že tieto úlohy sú kompatibilné s jeho úlohou, že sú vložené na samostatné účty a že poskytujú dostatočnú odmenu. 2. FOND spolupracuje so všetkými medzinárodnými organizáciami, ktoré vykonávajú svoje činnosti v podobných oblastiach ako on. 3. FOND uzavrie dohody s týmito organizáciami ako aj s vnútroštátnymi organizáciami a partnerskými bankami v členských štátoch alebo nečlenských krajinách SPOLOČENSTVA s úmyslom dosiahnuť svoje ciele alebo splniť svoje úlohy. Článok 33 Možnosť členov odstúpiť Každý člen FONDU, ktorý patrí do kategórie FINANČNÝCH INŠTITÚCIÍ môže kedykoľvek odstúpiť z FONDU tým, že predá svoje akcie inej FINANČNEJ INŠTITÚCII, členovi FONDU alebo nečlenskej inštitúcii. Takýto predaj podlieha predchádzajúcemu súhlasu Valného zhromaždenia. Článok 34 Pozastavenie členstva alebo vylúčenie členov 1. Ak člen FONDU nespĺňa svoje povinnosti ako člen podľa týchto stanov, jeho členstvo sa môže pozastaviť rozhodnutím valného zhromaždenia. 2. Pokiaľ má člen pozastavené členstvo, zostáva stále viazaný svojimi povinnosťami ako člen FONDU, no nesmie vykonávať žiadne svoje práva ustanovené v týchto stanovách, okrem práva odstúpiť uvedeného v článku 33. 3. Ak do šiestich mesiacov od rozhodnutia valného zhromaždenia pozastaviť členstvo, si tento člen nesplnil svoje povinnosti, čo viedlo k tomuto rozhodnutiu, valné zhromaždenie môže vyhlásiť tohto člena za vylúčeného. Článok 35 Vyrovnanie účtov s členmi vylúčenými z FONDU 1. Ukončenie členstva si vyžaduje čiastočné vyrovnanie účtov so zmieneným členom. 2. Akcie člena, ktorý bol vylúčený, sa ponúknu na opätovný nákup ostatným FINANČNÝM INŠTITÚCIÁM, členom FONDU alebo ostatným nečlenským inštitúciám, v takom prípade operácia spätného nákupu si vyžaduje predchádzajúci súhlas valného zhromaždenia. Akcie, ktoré FINANČNÉ INŠTITÚCIE alebo ostatné nečlenské inštitúcie spätne neodkúpili, odkúpi spätne FOND. 3. V prípade akcií člena, ktorý bol vylúčený a ktoré spätne odkúpil FOND, ich cenou je hodnota uvedená v knihách FONDU k dátumu ukončenia členstva vo FONDE, pričom táto cena nesmie byť vyššia ako nominálna hodnota zmienených akcií. Napriek vylúčeniu z FONDU, bývalý člen zostáva viazaný svojimi priamymi povinnosťami a podmienečnými záväzkami voči FONDU, pokiaľ zostáva nejaká časť záruk alebo majetková účasť zmluvne uzavretá pred ukončením členstva nezaplatená. No nie je viazaný povinnosťami vyplývajúcimi zo záruk a majetkových účasti, do ktorých vstúpil FOND potom a nepodieľa sa ani na príjme ani na výdavkoch FONDU. 4. Platba za akcie spätne odkúpené FONDOM od odchádzajúceho člena sa vykoná za týchto podmienok a okolností: - žiadna platba sa nevykoná pred uplynutím obdobia šiestich mesiacov od dátumu ukončenia členstva. Platba sa obmedzí len na sumu, o ktorú cena pri spätnom odkúpení presiahne výšku pasív voči FONDU na strane bývalého člena vznikajúcich z operácií FONDU, - ak FOND utrpí straty zo záruk alebo svojich majetkových účastí, ktoré sú nezaplatené v deň ukončenia členstva a suma týchto strát presiahne výšku oprávok voči týmto stratám v deň ukončenia členstva, takýto bývalý člen zaplatí, na požiadanie FONDU, sumu, o ktorú by bola bývala cena jeho akcií pri spätnom odkúpení znížená, ak by sa boli bývali vzali do úvahy straty vtedy, keď sa určovala cena pri spätnom odkúpení. Okrem toho, bývalý člen zostáva viazaný reagovať na výzvu na nesplatené upisovania v rozsahu, v akom by sa bola vyžadovala jeho odpoveď, keby nastalo znehodnotenie kapitálu FONDU a výzva by sa dala v čase, keď sa určila cena jeho akcií pri spätnom odkúpení. Článok 36 Ukončenie operácií 1. Ak si to okolnosti vyžadujú, dozorná Rada môže dočasne pozastaviť operácie FONDU. Toto rozhodnutie postúpi valnému zhromaždeniu na ďalšie zváženie. Valné zhromaždenie môže rozhodnúť, že natrvalo ukončí operácie FONDU, ktorý potom zastaví svoje činnosti okrem tých, ktoré súvisia s jeho likvidáciou. 2. Trvalé zastavenie operácií FONDU si vyžaduje jeho likvidáciu. Valné zhromaždenie menuje likvidátorov vykonávajúcich operácie, ktoré sa požadujú v rámci likvidácie. Článok 37 Záväzok členov FONDU 1. V prípade trvalého zastavenia operácií FONDU, nezaplatené pohľadávky FONDU sa vyrovnajú pomocou týchto zdrojov v poradí uvedenom nižšie: - aktíva FONDU, - sumy, ktoré sa dlhujú FONDU s ohľadom na akcie, ktoré sa majú zaplatiť. 2. Dozorná Rada príjme primerané opatrenia na zabezpečenie prídelov medzi držiteľov priamych pohľadávok a držiteľov podmienečných pohľadávok pomerne podľa ich zákonných práv. Článok 38 Rozdelenie aktív 1. V prípade zastavenia činností FONDU, aktíva sa nerozdelia medzi jeho členov podľa upísaného kapitálu FONDU, pokiaľ: - plne sa neuspokoja všetky záväzky voči veriteľom FONDU, - valné zhromaždenie sa nerozhodne rozdeliť aktíva. 2. Aktíva sa rozdelia medzi členov FONDU pomerne k príspevku každého člena ku kapitálu FONDU. 3. Dozorná Rada stanoví postupy tohto rozdelenia. Článok 39 Zmeny a doplnenia 1. Tie zmeny a doplnenia k týmto stanovám, ako je pokračovanie činností FONDU, ktoré sa môžu ukázať ako potrebné, sa môžu urobiť na návrh dozornej rady. 2. Valné zhromaždenie rozhodne o navrhovaných zmenách a doplneniach, ktoré už predtým schválila Rada guvernérov BANKY konajúc jednohlasne. 3. Pokiaľ valné zhromaždenie nerozhodne inak, zmeny a doplnenia takto rozhodnuté nadobudnú účinnosť pre všetkých členov FONDU tri mesiace po ich oznámení členmi. Článok 40 Právo a súdna právomoc 1. O sporoch medzi FONDOM na jednej strane a prijímateľmi jeho operácií na druhej strane, či už FINANČNÝMI INŠTIÚCIAMI v postavení prijímateľov alebo iných prijímateľov, rozhodnú príslušné vnútroštátne súdy. 2. Preto má FOND v každom členskom štáte SPOLOČENSTVA doručovaciu adresu. No v každej zmluve môže uviesť určitú doručovaciu adresu alebo ju poskytnúť kvôli arbitráži. 3. Ako je stanovené v obmedzeniach, a v rámci nich, stanovených v článku 30 ods. 6 štatútu BANKY, spory týkajúce sa opatrení prijatých orgánmi FONDU podliehajú jurisdikcii Súdneho dvora Európskych spoločenstiev. Článok 41 Výsady a imunity Protokol o výsadách a imunitách Európskych spoločenstiev sa uplatňuje aj na FOND, na členov jeho orgánov a na jeho pracovníkov za podmienok a okolností stanovených v článku 30 ods. 5 štatútu BANKY. Článok 42 Nadobudnutie účinnosti Tieto stanovy nadobúdajú účinnosť, keď sa príjmu ich ustanovenia a členovia, ktorých upisovanie s ohľadom na podiel kapitálu vyhradeného pre FINANČNÉ INŠTITÚCIE, rozdeleného aspoň medzi šesť členských štátov SPOLOČENSTVA, tvorí 50 % tohto podielu, ukončia formality členstva. No ak v období najviac troch mesiacov po ratifikácii členskými štátmi zákona, ktorým sa mení a dopĺňa Protokol o štatúte BANKY, sa táto podmienka nesplní, Rada guvernérov BANKY, konajúca jednohlasne, môže rozhodnúť, že: - FOND je uspokojivo tripartitný, - tieto stanovy následne nadobudnú účinnosť. -------------------------------------------------- PRÍLOHA I PREDBEŽNÝ ZOZNAM FINANČNÝCH INŠTITÚCIÍ, KTORÉ SA MAJÚ STAŤ ZAKLADAJÚCIMI ČLENMI FONDU - Belgické kráľovstvo Kredietbank S.A. Société Nationale de Crédit ŕ l'Industrie (SNCI) Générale de Banque Crédit Professionnel - Dánske kráľovstvo Finansieringsinstituttet for Industri og Haandvaerk A/S - Spolková republika Nemecko Kreditanstalt fuer Wiederaufbau WestLB Girozentrale Deutsche Girozentrale-Deutsche Kommunalbank Landeskreditbank Baden-Wuerttemberg Süedwest LB Bayerische Landesanstalt fuer Aufbaufinanzierung Landesbank Rheinland-Pfalz - Helénska republika Iónska banka Komerčná banka Grécka - Španielske kráľovstvo Instituto de Crédito Oficial Banco de Negocios Argentaria Banco Central Hispano Americano Banco Bilbao Vizcaya Banco Español de Crédito Caja de Ahorros de Madrid - Francúzska republika Crédit National Crédit Local de France Caisse Nationale de Crédit Agricole Groupe des Banques Populaires Groupe Crédit Coopératif Crédit Mutuel - Írsko AIB Group - Talianska republika Crediop/San Paolo IMI S.p.A. Banca di Roma Banco di Napoli Banca Nazionale del Lavoro Cassa di Risparmio delle Province Lombarde Banca Commerciale Italiana Credito Italiano Istituto di Credito delle Casse di Risparmio Italiane Ambroveneto Società Finanziaria di Partecipazione S.p.A. - Luxemburské veľkovojvodstvo Bacob Bank Luxembourg S.A. Kredietbank Luxembourg S.A. Banque et Caisse d'Epargne de l'Etat Banque Générale du Luxembourg S.A. Banque Internationale à Luxembourg - Holandské kráľovstvo ABN-AMRO De Nationale Investeringsbank - Portugalská republika Caixa Geral de Depositos Banco Comercial Portugues Banco de Fomento e Exterior Banco Portugues de Investimento - Spojené kráľovstvo Veľkej Británie a Severného Írska Nikko Bank (UK) PLC Barclays Bank PLC Poznámka: Môžu sa pridať ďalšie banky -------------------------------------------------- PRÍLOHA II PREDBEŽNÝ ZOZNAM POČIATOČNÝCH UPISOVATEĽOV AKCIÍ V ZÁKLADNOM KAPITÁLI Poznámka: Mohlo by sa prideliť viac akcií. | Počet akcií | Upísanie kapitálu | Európske spoločenstvo | 600 | 600000000 | Európska investičná banka | 800 | 800000000 | Belgické kráľovstvo | 13 | 13000000 | Kredietbank S.A. | 4 | 4000000 | Société Nationale de Crédit à l'Industrie (SNCI) | 3 | 3000000 | Générale de Banque | 3 | 3000000 | Crédit Professionnel | 3 | 3000000 | Dánske kráľovstvo | 3 | 3000000 | Finansieringsinstituttet for Industri og Haandvaerk A/S | 3 | 3000000 | Spolková republika Nemecko | 63 | 63000000 | Kreditanstalt fuer Wiederaufbau | 30 | 30000000 | WestLB Girozentrale | 10 | 10000000 | Deutsche Girozentrale-Deutsche Kommunalbank | 5 | 5000000 | Landeskreditbank Baden-Wuerttemberg | 5 | 5000000 | Süedwest LB | 5 | 5000000 | Bayerische Landesanstalt fuer Aufbaufinanzierung | 5 | 5000000 | Landesbank Rheinland-Pfalz | 3 | 3000000 | Helénska republika | 6 | 6000000 | Iónska banka | 3 | 3000000 | Komerčná banka Grécka | 3 | 3000000 | Španielske kráľovstvo | 20 | 20000000 | Instituto de Crédito Oficial | 5 | 5000000 | Banco de Negocios Argentaria | 3 | 3000000 | Banco Central Hispano Americano | 3 | 3000000 | Banco Bilbao Vizcaya | 3 | 3000000 | Banco Español de Crédito | 3 | 3000000 | Caja de Ahorros de Madrid | 3 | 3000000 | Francúzska republika | 44 | 44000000 | Crédit National | 15 | 15000000 | Crédit Local de France | 10 | 10000000 | Caisse Nationale de Crédit Agricole | 10 | 10000000 | Groupe des Banques Populaires | 3 | 3000000 | Groupe Crédit Coopératif | 3 | 3000000 | Crédit Mutuel | 3 | 3000000 | Írsko | 3 | 3000000 | AIB Group | 3 | 3000000 | Talianska republika | 63 | 63000000 | Crediop/San Paolo | 10 -20 | 10000000 | IMI S.p.A. | 10 | 10000000 | Banca di Roma | 5 | 5000000 | Banco di Napoli | 5 | 5000000 | Banca Nazionale del Lavoro | 5 | 5000000 | Cassa di Risparmio delle Province Lombarde | 5 | 5000000 | Banca Commerciale Italiana | 5 | 5000000 | Credito Italiano | 5 | 5000000 | Istituto di Credito delle Casse di Risparmio Italiane | 5 | 5000000 | Ambroveneto | 5 | 5000000 | Società Finanziaria di Partecipazione S.p.A. | 3 | 3000000 | Luxemburské veľkovojvodstvo | 18 | 18000000 | Bacob Bank Luxembourg S.A. | 5 | 5000000 | Kredietbank Luxembourg S.A. | 4 | 4000000 | Banque et Caisse d'Epargne de l'Etat | 3 | 3000000 | Banque Générale du Luxembourg S.A. | 3 | 3000000 | Banque Internationale à Luxembourg | 3 | 3000000 | Holandské kráľovstvo | 13 | 13000000 | ABN-AMRO | 10 | 10000000 | De Nationale Investeringsbank | 3 | 3000000 | Portugalská republika | 12 | 12000000 | Caixa Geral de Depositos | 3 | 3000000 | Banco Comercial Portugues | 3 | 3000000 | Banco de Fomento e Exterior | 3 | 3000000 | Banco Portugues de Investimento | 3 | 3000000 | Spojené kráľovstvo Veľkej Británie a Severného Írska | 13 | 13000000 | Nikko Bank (UK) PLC | 10 | 10000000 | Barclays Bank PLC | 3 | 3000000 | Nepridelené akcie | (329) | (329) | SPOLU: | 2000 | 2000000000 | --------------------------------------------------